CELEX: 32015D0784
Language: lt
Date: 2015-05-19 00:00:00
Title: 2015 m. gegužės 19 d. Tarybos įgyvendinimo sprendimas (BUSP) 2015/784, kuriuo įgyvendinamas Sprendimas 2013/255/BUSP dėl ribojamųjų priemonių Sirijai

20.5.2015   
            
            
               LT
            
            
               Europos Sąjungos oficialusis leidinys
            
            
               L 124/13
            
         TARYBOS ĮGYVENDINIMO SPRENDIMAS (BUSP) 2015/784
   2015 m. gegužės 19 d.
   kuriuo įgyvendinamas Sprendimas 2013/255/BUSP dėl ribojamųjų priemonių Sirijai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 31 straipsnio 2 dalį,
   atsižvelgdama į 2013 m. gegužės 31 d. Tarybos sprendimą 2013/255/BUSP dėl ribojamųjų priemonių Sirijai (1), ypač į jo 30 straipsnio 1 dalį,
   kadangi:
   
               (1)
            
            
               2013 m. gegužės 31 d. Taryba priėmė Sprendimą 2013/255/BUSP;
            
         
               (2)
            
            
               turėtų būti atnaujinta informacija, susijusi su keturiais asmenimis ir dviem subjektais, pateikta Sprendimo 2013/255/BUSP I priede, ir turėtų būti įtrauktas konkretus įrašas dėl vieno subjekto;
            
         
               (3)
            
            
               todėl Sprendimo 2013/255/BUSP I priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2013/255/BUSP I priedas iš dalies keičiamas taip, kaip nustatyta šio sprendimo priede.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2015 m. gegužės 19 d.
      
         
            Tarybos vardu
         
         
            Pirmininkas
         
         E. RINKĒVIČS
      
   
   
      (1)  OL L 147, 2013 6 1, p. 14.
   
      PRIEDAS
      Įrašai apie toliau išvardytus asmenis ir subjektus, pateikti Sprendimo 2013/255/BUSP I priede, pakeičiami šiais įrašais:
      A.   Asmenys
      
      
                   
               
               
                  Vardas, pavardė
               
               
                  Identifikavimo informacija
               
               
                  Įtraukimo į sąrašą priežastys
               
               
                  Įtraukimo į sąrašą data
               
            
                  182.
               
               
                  Amr Armanazi (dar žinomas kaip Amr Muhammad Najib Al-Armanazi, Amr Najib Armanazi, Amrou Al-Armanazy)
               
               
                  Gimimo data:
                  1944 m. vasario 7 d.
               
               
                  „Syrian Scientific Studies and Research Center“ (SSRC) (Sirijos mokslinių studijų ir tyrimų centro) generalinis direktorius, atsakingas už paramos Sirijos armijai teikimą įrangai, naudojamai demonstrantų sekimui ir represijoms prieš juos, įsigyti. Taip pat atsakingas už nekonvencinių ginklų, įskaitant cheminius ginklus, ir jų siuntimui į taikinį skirtų raketų projektavimą ir gamybą.
                  Atsakingas už smurtines represijas prieš civilius gyventojus; remia režimą.
               
               
                  2014 7 23
               
            
                  201.
               
               
                  Wael Abdulkarim
                  (dar žinomas kaip Wael Al Karim)
               
               
                  Adresas: Pangates International Corp Ltd, PO Box Sharjah Airport International Free Zone, United Arab Emirates
                  Al Karim for Trade and Industry, PO Box 111, 5797 Damascus, Syria
               
               
                  Į sąrašą įtraukto subjekto „Pangates International Corp Ltd“, kuris veikia kaip tarpininkas tiekiant naftą Sirijos režimui, valdantysis direktorius.
                  Kaip „Pangates“ valdantysis direktorius Wael Abdulkarim teikia paramą Sirijos režimui ir gauna iš režimo naudos. Be to, jis eina vyresniojo pareigūno pareigas į sąrašą įtrauktame subjekte „Al Karim Group“, kuris yra „Pangates“ patronuojančioji bendrovė.
                  Atsižvelgiant į tai, kad jis eina vyresniojo pareigūno pareigas „Pangates“ ir „Al Karim Group“, jis taip pat yra susijęs su šiais į sąrašą įtrauktais subjektais.
               
               
                  2015 3 7
               
            
                  202.
               
               
                  Ahmad Barqawi
                  (dar žinomas kaip Ahmed Barqawi)
               
               
                  Adresas: Pangates International Corp Ltd, PO Box Sharjah Airport International Free Zone, United Arab Emirates
                  
                              Al Karim for Trade and Industry,
                           
                        
                              PO Box 111,
                           
                        
                              5797 Damascus, Syria
                           
                        
               
                  Subjekto „Pangates International Corp Ltd“, kuris veikia kaip tarpininkas tiekiant naftą Sirijos režimui, generalinis direktorius ir „Al Karim Group“ direktorius. Taryba į sąrašą įtraukė tiek „Pangates International“, tiek „Al Karim Group“.
                  Kaip „Pangates“ generalinis direktorius ir „Pangates“ patronuojančiosios bendrovės „Al Karim Group“ direktorius Ahmad Barqawi teikia paramą Sirijos režimui ir gauna iš režimo naudos. Atsižvelgiant į tai, kad Ahmad Barqawi eina vyresniojo pareigūno pareigas „Pangates“ ir „Al Karim Group“, jis taip pat yra susijęs su į sąrašą įtrauktais subjektais „Pangates International“ ir „Al Karim Group“.
               
               
                  2015 3 7
               
            
                  205.
               
               
                  Samir Hamsho
                  (dar žinomas kaip Samer; Sameer; Hmisho; Hamchu; Hamcho; Hamisho; Hmeisho; Hemasho, Hmicho)
               
               
                  Gimimo data:
                  1972 m. kovo 1 d.
                  Sirijos paso
                  Nr. N008803455
                  Brazilijos paso
                  Nr. YA056959
                  Adresas:
                  
                              Hamsho Building
                           
                        
                              31 Baghdad Street
                           
                        
                              Damascus,
                           
                        
                              Syria
                           
                        Adresas:
                  
                              16 Martello Road
                           
                        
                              Poole
                           
                        
                              BH13 7DH
                           
                        
                              United Kingdom
                           
                        Adresas:
                  
                              290, Qura Al Assad
                           
                        
                              Damascus,
                           
                        
                              Syria
                           
                        
               
                  Samir Hamsho yra žinomas Sirijos verslininkas, gaunantis naudos iš režimo ir jį remiantis. Jis yra „Hamsho International“, kurią Taryba įtraukė į sąrašą, patronuojamosios įmonės „Hamsho Trading“ patronuojamųjų įmonių „Al Buroj“ ir „Syria Steel/Hmisho Steel“ savininkas ir pirmininkas.
                  2014 m. kovo mėn. pramonės ministro paskirtas į Homso prekybos rūmus.
                  Todėl jis teikia paramą Sirijos režimui ir gauna naudos iš su režimu susijusių ryšių.
                  Jis taip pat yra susijęs su į sąrašą įtrauktais subjektais „Hamsho International“, „Syria Steel SA“ ir „Al Buroj Trading“.
               
               
                  2015 3 7
               
            B.   Subjektai
      
      
                   
               
               
                  Pavadinimas
               
               
                  Identifikavimo informacija
               
               
                  Įtraukimo į sąrašą priežastys
               
               
                  Įtraukimo į sąrašą data
               
            
                  21.
               
               
                  „Centre d'études et de recherches syrien“ (CERS)
                  (Sirijos studijų ir mokslinių tyrimų centras) (dar žinomas kaip „Centre d'Etude et de Recherche Scientifique (CERS)“; dar žinomas kaip „Scientific Studies and Research Center (SSRC)“; dar žinomas kaip „Centre de Recherche de Kaboun“)
               
               
                  
                              Barzeh Street,
                           
                        
                              PO Box 4470,
                           
                        
                              Damas
                           
                        
               
                  Teikia Sirijos armijai paramą įrangai, naudojamai demonstrantų sekimui ir represijoms prieš juos, įsigyti.
                  Tai yra Vyriausybės subjektas, atsakingas už nekonvencinių ginklų, įskaitant cheminius ginklus, ir jų siuntimui į taikinį skirtų raketų projektavimą ir gamybą.
               
               
                  2011 12 1
               
            
                  55.
               
               
                  „Tri-Ocean Trading“
               
               
                  
                              George Town (Džordžtaunas), Cayman Islands (Kaimanų Salos)
                           
                        
                              Resident at 35b Corniche El Nile, Cairo, Egypt
                           
                        
               
                  Įmonės „Tri-Ocean Energy“, kurią Taryba įtraukė į sąrašą, patronuojamoji įmonė. Kartu su savo patronuojančiąja įmone „Tri-Ocean Energy“ gauna naudos iš Sirijos režimo ir teikia jam paramą organizuodama slaptas siuntas Sirijos režimui. Kaip įmonės „Tri-Ocean Energy“ patronuojamoji įmonė „Tri-Ocean Trading“ taip pat yra susijusi su į sąrašą įtrauktu subjektu.
               
               
                  2014 7 23
               
            
                  55a.
               
               
                  „Tri-Ocean Energy“
               
               
                  35b Saray El Maadi Tower, Corniche El Nile, Cairo, Egypt, Postal Code 11431 P.O.Box 1313 Maadi
               
               
                  Teikia paramą Sirijos režimui ir gauna iš režimo naudos organizuodama slaptas naftos siuntas Sirijos režimui.
               
               
                  2014 7 23